Er der begrundelse for at forlænge en tidsbegrænset lejekontrakt, kan det i visse tilfælde også gøres ved brug af en allonge frem for at lave en helt ny kontrakt.   I et sådan tilfælde skal der selvfølgelig være begrundelse til baggrund for at forlænge den tidsbegrænsede lejeaftale. Ligeledes skal begrundelsen være i relation til den allerede brugte begrundelse for tidsbegrænsningen. Det er altså ikke tilladt, at der i kontrakten står, at begrænsningen skyldes udlandsophold, og der så skrives i allongen, at forlængelsen skyldes, at lejemålet skal sælges. Hvis der ikke er sammenhæng mellem begrundelserne, så skal der laves en helt ny kontrakt i stedet for en allonge.   Derudover skal begrundelsen i allongen være accepteret af lejeloven, da en tidsbegrænsning kan tilsidesættes, og lejeaftalen gøres tidsubegrænset, hvis begrundelsen ikke er tilstrækkelig.